孤山

孤山是杭州西湖裏向个一座天然島嶼，四面環水（外西湖搭北里湖），自從唐代東面築起白堤以後，東通斷橋，西接西泠橋，孤山咾弗再是湖中孤島，乃末有“孤山弗孤”之說。孤山是西湖北山棲霞嶺个支脈，面積三百畝，是西湖裏向頂大个島嶼，海拔高38米，是西湖群山當中頂低个山。

孤山雖然弗高，卻歷來是觀賞西湖景色个首選之地，畀譽爲“西湖眉眼之所在”、“錢塘之勝在西湖，西湖之奇在孤山”、“人間蓬萊是孤山，有梅花處好憑欄”。唐宋以來一徑是文人墨客踏青郊遊个勝地，文化氣息濃郁。南麓有收藏《四庫全書》个文瀾閣搭浙江博物館。後山个放鶴亭是宋代詩人林和靖隱居搭埋葬之處，附近廣植梅花，爲西湖賞梅勝地。西側有研究金石篆刻个學術團體西泠印社。西麓有秋瑾墓。皇家也在孤山興建行宮。南宋在此興建御花園四聖延祥觀搭西太乙宮，清康熙年又辟爲聖因寺行宮（1927年以後改建成功中山公園）。

經營杭幫菜个百年老店樓外樓也垃拉孤山南麓，面臨西湖。

 詩詞 
白居易《西湖晚歸，回望孤山寺，贈諸客》：“煙波淡蕩搖空碧，樓殿參差倚夕陽。到岸請君回首望，蓬萊宮在海中央”。
白居易《錢塘湖春行》：“孤山寺北賈亭西，水面初平雲腳低。幾處早鶯爭暖樹，誰家新燕啄春泥。 亂花漸欲迷人眼，淺草才能沒馬蹄。 最愛湖東行弗足，綠楊陰裡白沙堤。”
白居易《憶杭州梅花，因敘舊游，寄蕭協律》：“三年閑悶在余杭，曾爲梅花醉幾場，伍相廟邊繁似雪，孤山園裡麗如妝。蹋隨遊騎心長惜，折贈佳人手亦香。賞自初開直至落，歡因小飲便成狂。薛劉相次埋新壟，沈謝雙飛出故鄉。歌伴酒徒零散盡，唯殘頭白老蕭郎。”
張祜《題杭州孤山寺》：“樓臺聳碧岑，一徑入湖心。弗雨山常潤，無雲水自陰。斷橋荒蘚澀，空院落花深。猶憶西窗月，鐘聲在北林。” 

 參攷文獻 

Category:杭州个山
Category:西湖